[bookmark: _Hlk63124480]КРАТКА ХАРАКТЕРИСТИКА НА ПРОДУКТА
1.ИМЕ НА ЛЕКАРСТВЕНИЯ ПРОДУКТ

Блокбис Кор 2,5 mg таблетки
Blokbis Сог 2,5 mg tablets	

Блокбис Кор 5 mg таблетки
Blokbis Сог 5 mg tablets
2. КАЧЕСТВЕН И КОЛИЧЕСТВЕН СЪСТАВ

Всяка таблетка съдържа 2,5 mg или 5 mg бисопрололов фумарат (bisoprolol fumarate).

Помощно вещество с известно действие: лактоза монохидрат.
Всяка таблетка от 2,5 mg съдържа 68,15 mg лактоза монохидрат.
Всяка таблетка от 5 mg съдържа 136,2 mg лактоза монохидрат.

За пълния списък на помощните вещества, вижте точка 6.1.
3. ЛЕКАРСТВЕНА ФОРМА

Таблетка
Блокбис Кор 2.5 mg таблетки: бели, овални, необвити, с делителна черта от двете страни, маркировка “BI” и “2.5” от двете страни на делителната черта.
Блокбис Кор 5 mg таблетки: бледо жълти, кръгли, необвити, изпъкнали, с делителна черта от едната страна и маркировка “BI” и “5” от двете страни на делителната черта.

Таблетката може да бъде разделена на две равни дози.
4. КЛИНИЧНИ ДАННИ

4.1. Терапевтични показания

Лечение на стабилна умерена до тежка хронична сърдечна недостатъчност с намалена систолична камерна функция (фракция на изтласкване <35%, доказана ехокардиографски) в комбинация с АСЕ инхибитори и диуретици и при необходимост със сърдечни гликозиди (за допълнителна информация вж. точка 5.1).

4.2. Дозировка и начин на приложение

Дозировка
Лечение на стабилна хронична сърдечна недостатъчност
Препоръчва се лекуващият лекар да има опит в лечението на хронична сърдечна недостатъчност.

Титрационна фаза
Лечението на стабилна хронична сърдечна недостатъчност с бисопролол изисква фаза на титриране.
Максималната препоръчителна доза е 10 mg еднократно дневно.

Специални популации

Деца
Няма опит с бисопролол при деца, поради което използването му при деца не се препоръчва.

Начин на приложение
Перорално приложение

4.3. Противопоказания

Бисопролол е противопоказан при пациенти със:
•	свръхчувствителност към бисопролол или към някое от помощните вещества, изброени в точка 6.1;
•	остра сърдечна недостатъчност или с декомпенсирана сърдечна недостатъчност, изискваща интравенозно приложение на лекарства с инотропно действие;
•	кардиогенен шок;
•	атриовентрикуларен (AV) блок втора или трета степен;
•	синдром на болния синусов възел;
•	синоатриален (SA) блок;
•	симптоматична брадикардия;
•	симптоматична хипотония;
•	тежка бронхиална астма или тежка хронична обструктивна белодробна болест (ХОББ);
•	тежка форма на периферни артериални оклузивни заболявания или тежка форма на
синдром на Рейно;
•	нелекуван феохромоцитом (вж. точка 4.4);
•	метаболитна ацидоза;

4.4. Специални предупреждения и предпазни мерки при употреба

Лечението на стабилна сърдечна недостатъчност с бисопролол трябва да започва със специална титрационна фаза.

Прекратяването на лечението с бисопролол не трябва да се извършва внезапно, особено при пациенти с исхемична болест на сърцето, освен при наличието на категорични индикации, тъй като това може да доведе до преходно влошаване на сърдечния статус.

Началото на терапията и прекратяването на лечението на стабилна хронична сърдечна недостатъчност с бисопролол изискват редовен мониторинг.

Няма терапевтичен опит в лечението с бисопролол на сърдечна недостатъчност при пациенти със следните заболявания и състояния:
•	инсулино-зависим захарен диабет (тип I)
•	тежко нарушена бъбречна функция
•	тежко нарушена чернодробна функция
•	рестриктивна кардиомиопатия
•	вродени сърдечни заболявания
•	хемодинамично значими органични клапни заболявания
•	инфаркт на миокарда в последните 3 месеца

Бисопролол трябва да се използва с внимание при:
•	захарен диабет с големи колебания в стойностите на кръвната захар; симптомите на хипогликемия могат да бъдат маскирани;
•	строга диета (постене);
•	в хода на десенсибилизираща терапия; подобно на другите бета-блокери, бисопролол фумарат може да увеличи чувствителността към алергени, както и тежестта на анафилактичните реакции. Лечението с адреналин не винаги дава очаквания терапевтичен ефект.
•	AV блок първа степен;
•	ангина на Принцметал;
•	периферни артериални оклузивни заболявания (може да се наблюдава влошаване на оплакванията особено в началото на лечението);

Пациентите с псориазис или с анамнеза за псориазис трябва да приемат β-блокери (вкл. бисопролол) само след внимателна оценка на съотношението полза/риск.

По време на лечение с бисопролол симптомите на тиреотоксикоза могат да бъдат маскирани.

При пациенти с феохромоцитом бисопролол трябва да се прилага след α-рецепторна блокада.

При пациенти, подложени на обща анестезия, бета-блокадата намалява честотата на аритмии и миокардна исхемия по време на въвеждането в анестезия и интубацията и в постоперативния период. Препоръчва се поддържащата бета-блокада да бъде продължена периоперативно. Анестезиологьт трябва да бъде добре запознат с бета-блокадата, тъй като възможността на бисопролол да взаимодействия с други лекарства води до брадиаритмия, отслабване на рефлекторната тахикардия и намаляване на рефлекторната способност за компенсация на кръвозагубата. Ако въпреки всичко е необходимо прекратяване на терапията с бета-блокери преди хирургичната интервенция, това трябва да стане постепенно и да завърши около 48 часа преди анестезията.

При симптоми на бронхиална астма или други хронични обструктивни белодробни заболявалия се препоръчва едновременно прилагане на бронходилатиращата терапия. В някои случаи при пациенти с астма може да се наблюдава повишаване на резистентността на дихателните пътища, тогава дозата на β2-стимулантите може да бъде повишена.

Бисопролол може да даде позитивни резултати по време на антидопингов контрол.

Продуктът съдържа лактоза монохидрат. Пациенти с редки наследствени проблеми на непоносимост към галактоза, пълен лакгазен дефицит или глюкозо-галактозна малабсорбция не трябва да приемат това лекарство.

4.5. Взаимодействие с други лекарствени продукти и други форми на взаимодействие 

Комбинации, които не се препоръчват
Антиаритмици клас I: Ефектът върху атрио-вентрикуларното време за проводимост може да се потенцира и да се увеличи негативният инотропен ефект.

Калциеви антагонисти от верапамилов тип и в по-малка степен от дилтиаземов тип: негативно влияние върху контрактилитета и атриовентрикуларната проводимост. Интравенозното прилагане на верапамил при пациенти на лечение с бета-блокери може да доведе да тежка хипотония и атрио-вентрикуларен блок.

Централно-действащи антихипертензивни средства: едновременната употреба на централно действащи антихипертензивни лекарствени продукти може да доведе до забавяне на сърдечната честота и сърдечния дебит и до вазодилатация. Внезапното прекратяване на терапията може да повиши риска от "ребаунд хипертония".

Моноаминооксидазни инхибитори (с изключение на МАО -В инхибитори): повишаване на хипотензивния ефект на бета-блокерите, както и риск от хипертензивни кризи

Комбинации, използването на които изисква внимание
Калциеви антагонисти от дихидропиридинов тип: едновременната употреба може да повиши риска от хипотония; при пациенти със сърдечна недостатъчност не може да бъде изключен повишен риск от допълнително влошаване на камерната помпена функция.

Антиаритмици клас Ш (напр. амиодарон): възможно е потенциране на ефекта по отношение времето на AV проводимостта.

Парасимпатикомиметици: Едновременното приложение може да удължи атрио- вентрикуларното преводно време и риска от брадикардия.

Бета-блокери за локално приложение (напр. очни капки за лечение на глаукома) могат да потенцират системните ефекти на бисопролол.

Инсулин и перорални антидиабетни средства: засилване на хипогликемичния ефект. Блокадата на бета-рецепторите може да маскира симптомите на хипогликемия.

Анестетици: отслабване на рефлекторната тахикардия и повишен риск от хипотония.

Дигиталисови гликозиди: забавяне на сърдечната честота, повишаване на времето на предсърдно-камерната проводимост.

Нестероидни противовъзпалителни средства (НСПВС): НСПВС могат да отслабят хипотензивния ефект на бисопролол.

Бета-симпатомиметични средства (напр. изопреналин, добутамин): комбинация с бисопролол може да намали ефектите и на двете лекарства.

Симпатомиметици. които активират едновременно алфа- и бета-рецепторите: Комбинирането с бисопролол може да доведе до хипотония.

Едновременната употреба с антихипертензивни средства, както и с други, лекарствени средства, които имат потенциал да понижават артериалното налягане може да повиши риска от хипотония.

Антихолинестеразни средства (вкл. такрин): времето на предсърдно-камерната проводимост може да нарасне и да се повиши риска от брадикардия (вж. точка 4.4).

Ерготаминови деривати: обостряне на периферните циркулаторни нарушения.

Трициклични антидепресанти, барбитурати, фенотиазини: повишаване на риска от хипотония.

Баклофен: повишена антихипертензивна активност

Амифостин: повишена хипотензивна активност.

Комбинации, които трябва да бъдат взети под внимание
Мефлоквин: повишен риск от брадикардия.

Флоктафенин: бета-блокерите могат да затруднят компенсаторните сърдечно-съдови реакции, при хипотония или шок, които могат да бъдат предизвикани от флоктафенин.

Султоприд: бисопролол не трябва да бъде прилаган едновременно със султоприд, поради повишен риск от камерна аритмия.

Кортикостероиди: намаляване на антихипертензивния ефект в резултат на водна и натриева задръжка.

4.6. Фертилитет, бременност и кърмене

Бременност
Бисопролол фумарат не трябва да се прилага по време на бременност, освен при категорична необходимост. Ако лечението с бисопролол се счита за необходимо, трябва да се наблюдават кръвоснабдяването на матката и плацентата и растежа на плода. В случай на неблагоприятни ефекти върху бременността или плода, трябва да се обмисли алтернативно лечение.
Новороденото трябва да бъде наблюдавано внимателно. Симптоми на хипогликемия и брадикардия се очакват най-общо през първите 3 дни.

Кърмене
По време на лечение с бисопролол кърменето не се препоръчва.

4.7. Ефекти върху способността за шофиране и работа с машини

Поради индивидуалния отговор на пациентите към лечението способността за шофиране или работа с машини може да бъде нарушена. Това трябва да се вземе под внимание особено в началото на лечението, при смяна на лечението и при употреба на алкохол.

4.8. Нежелани лекарствени реакции

Нежеланите лекарствени реакции са групирани по честота съгласно следната конвенция: много чести (≥ 1/10); чести (≥ 1/100 до < 1/10); нечести (≥ 1/1 000 до < 1/100); редки (≥ 1/10 000 до <1/1 000); много редки (<1/10 000); с неизвестна честота (честотата не може да бъде определена от наличните данни).

Изследвания
Редки: повишени стойности на триглицеридите, повишени стойности на чернодробните ензими (ALAT, ASAT).

Сърдечни нарушения
Много чести: брадикардия
Чести: влошаване на сърдечната недостатъчност
Нечести: нарушения на AV-проводимостта,

Нарушения на нервната система
Чести: замаяност и главоболие
Редки: синкоп.

Нарушения на очите
Редки: намаление на сълзоотделянето
Много редки: конюнктивит

Нарушения на ухото и лабиринта
Редки: слухови нарушения

Респираторни, гръдни и медиастинални нарушения
Нечести: бронхоспазъм при пациенти с бронхиална астма или анамнеза за обструктивни заболявания на дихателните пътища
Редки: алергичен ринит

Стомашно-чревни нарушения
Чести: стомашно-чревни оплаквания, като: гадене, повръщане, диария, запек

Нарушения на кожата и подкожната тъкан
Редки: реакции на свръхчувствителност (сърбеж, зачервяване, обрив)
Много редки: алопеция. бета-блокерите могат да провокират или влошат псориазис или да индуцират появата на псориазо-подобен обрив

Нарушения на мускулно-скелетната система и съединителната тъкан
Нечести: мускулна слабост и мускулни крампи

Съдови нарушения
[bookmark: bookmark0]Чести: чувство на студенина или изтръпване на крайниците, хнпотония

Общи нарушения и ефекти на мястото на приложение
Чести: астения, умора

Хепатобилиарни нарушения
Редки: хепатит

Нарушения на възпроизводителната система и гърдата
Редки: нарушения в потентността

Психични нарушения
Нечести: нарушения на съня, депресия
Редки: нощни кошмари, халюцинации

Съобщаване на подозирани нежелани реакции
Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез Изпълнителна агенция по лекарствата; ул. „Дамян Груев” № 8; 1303 София; тел.: 02 8903417; уебсайт: www.bda.bg

4.9. Предозиране

Симптоми
Най-честите симптоми, които се наблюдават при предозиране с бета-блокери са брадикрадия, хипотония, бронхоспазъм, остра сърдечна недостатъчност и хипогликемия. Налице е широка интериндивидуална вариабилност в чувствителността към еднократна висока доза бисопролол; пациенти със сърдечна недостатъчност вероятно са много чувствителни.

Лечение
При предозиране, лечението с бисопролол трябва да се прекрати и да се проведе поддържаща и симптоматична терапия.

Ограничени данни предполагат, че бисопролол се диализира трудно.
5. ФАРМАКОЛОГИЧНИ СВОЙСТВА

5.1. Фармакодинамични свойства

Фармакотерапевтична група: селективни бета-блокери, АТС код: С07АВ07

Бисопролол е високо селективен бета1-адренорецепторен блокер, без вътрешна
симпатикомиметична и съответна мембраностабилизираща активност. Той показва нисък афинитет към бета2-рецепторите на гладката мускулатура на бронхите и съдовете, както и към β2-рецепторите, участващи в регулацията на метаболизма. Поради това, бисопролол най-общо не повлиява резистентностга на дихателните пътища и бета2-медиираните метаболитни ефекти. Неговата бета1 -селективност се разпростира извън терапевтичния дозов обхват.

Общо 2647 пациенти са били включени в клинично проучване CIBIS II. 83% (n = 2202) са били в клас Ш по NYHA и 17% (n = 445) в клас IV по NYHA. Те са имали стабилни симптоматична систолична сърдечна недостатъчност (фракция на изтласкване <35%, установена ехокардиографски). Общата смъртност е била намалена от 17,3% до 11,8% (относително намаление 34%). Установено е намаляване случаите на внезапна смърт (3,6% спрямо 6,3%, относително намаление 44%) и броя на епизодите на сърдечна недостатъчност, изискващи хоспитализация (12% спрямо 17,6%, относително намаление 36%). В края на изследването е било отчетено сигнификантно подобрение на функционалния статус по NYHA класификация. В началото на лечението и при титриране с бисопролол са били установени - хоспитализация в резултат на брадикрадия (0,53%), хипотония (0,23%), и остра декомпенсация (4,97%), но те не са били по-чести в сравнение с плацебо-групата (0%, 0,3% и 6,74%). Броят на фаталните и изваждащи от проучването инциденти по време на общия период на проучването са били 20 в групата с бисопролол и 15 в плацебо групата.

Бисопролол досега е използван за лечение на хипертония и стенокардия.
При остро приложение при пациенти с коронарна сърдечна болест без хронична сърдечна недостатъчност, бисопролол намалява сърдечната честота и ударния обем, както и сърдечния дебит и кислородната консумация. При хронично приложение първоначално повишената периферна резистентност се понижава.

5.2. Фармакокинетични свойства

Абсорбция
Бисопролол се резорбира почти напълно в гастро-интестиналния тракт. Едновременно с малкия first pass ефект в черния дроб, това води до висока бионаличност - приблизително 90%.При пациенти със сърдечна недостатъчност (NYHA Клас Ш) плазмените концентрации на бисопролол са по-високи и полуживотът е удължен в сравнение с този при здрави доброволци. Максималните плазмени концентрации в равновесно състояние са 64±21 ng/ml при дневна доза 10 mg, а полуживотът е 17±5 часа.

Разпределение
Свързването с плазмените протеини на бисопролол е около 30%. Обемът на разпределение е 3,5 l/kg.

Биотрансформация и елиминиране 
Общият клирънс е средно 15 l/h. 
Времето на полуживот (10-12 часа) осигурява 24 часа ефикасност след еднократна дневна доза. Бисопролол се екскретира от организма по два пътя - 50 % се метаболизира в черния дроб до неактивни метаболити, конто след това се екскретират през бъбреците, а останалите 50% се екскретират през бъбреците в неметаболизирана форма. Тъй като елиминирането заема еднакво място както чрез бъбреците, така и чрез черния дроб, не се изисква корекция и адаптиране на дозата при пациенти с нарушена чернодробна функция или бъбречна недостатъчност.

Линейност/нелинейност
Кинетиката на бисопролол е линейна и независима от възрастта.

5.3. Предклинични данни за безопасност

Предклиничните данни не показват специална опасност за хора, въз основа на
конвенционалните изследвания за фармакологична безопасност, токсичност при многократно дозиране, генотоксичност или канцерогенност. Подобно на другите β-блокери, бисепролол
предизвиква токсични ефекти при майката (намаляване приема на храна и намаляване на телесното тегло) и ембрио/фетална токсичност (повишена честота на резорбция, намаляване на теглото при раждане, забавяне на физическото развитие) при високи дози, без данни за тератогенно действие.

8. НОМЕР НА РАЗРЕШЕНИЕТО ЗА УПОТРЕБА

Блокбис Кор 2,5 mg таблетки - рег. № 20100325
Блокбис Кор 5 mg таблетки - рег. № 20100326

